פולי (אדריכלות)

ממוזער|250px|מבנה פולי של וימפול, קיימברידג'שייר, אנגליה. נבנה במאה ה-17 על מנת לדמות הריסות גותיות
ממוזער|250px|המסגד בגני ארמון שווצינגן

ממוזער|250px|קן הסנונית ליד יאלטה, חצי האי קרים (1912)
ממוזער|250px|פאב בלק קאסטל, בריסטול
שמאל|ממוזער|250px|מגדלון בחצר סרגיי, ירושלים
מבנה פולי (באנגלית: Folly, "מבנה קישוט" או "מבנה נוי". בתרגום מילולי: "מבנה שטות"),  הוא מונח בתחום האדריכלות המתאר מבנה שנבנה לצורכי קישוט בלבד, ולא לצרכים פונקציונליים (מגורים, מסחר או מבנה ציבור). מבנים אלו נבנים לרוב על מנת לעטר פארקים או גנים ציבוריים או פרטיים והם נפוצים בעיקר בבריטניה.

מאפיינים
מבני פולי שונים אחד ממשנהו בצורתם, בשימושיהם, בסגנון בנייתם, אולם יש להם מספר מאפיינים משותפים:
 המבנים נבנו למטרה עיצובית/קישוטית אף שיש להם לעיתים שימוש פונקציונלי.
 אין קשר בין צורתו החיצונית של המבנה לשימוש כלשהו הנעשה בו.
 סגנון הבניין של המבנה שונה מסביבתו, ולרוב מדובר בסגנון קדום יותר לתקופת בנייתו.
כך למשל בחצר ארמון צציליינהוף בנוי מבנה פולי שנראה כמו הריסות של מקדש בסגנון יוני אולם המבנה משמש למעשה כמטבח לאחד ממבני הארמון. הסגנון של המבנה קדום לסגנון מבני הארמון, ואין קשר בין צורת המבנה לתפקודו.

היסטוריה
בשלהי המאה ה-16 וראשית המאה ה-17 בעלי האחוזות הגדולות באנגליה, צרפת ומאוחר יותר (במאה ה-19) גם בגרמניה ובארצות הברית רצו לחקות את גני האחוזות שהיו באיטליה. באזור אגן הים התיכון נותרו שרידים רבים של אדריכלות יוון העתיקה ורומא. שרידים אלה עיטרו גני אחוזות ויצרו אפקט רומנטי לגנים. בצפונה של אירופה, בצפון אמריקה ובאנגליה לא נותרו או היו בנמצא שרידים מעין אלה, ובעלי האחוזות בעלי הממון בנו אלמנטים אלה - אשר לרוב זכו לשם "Folly". בגנים האנגליים שהוקמו במהלך המאה ה-19 נבנו מבני פולי רבים, חסרי כל פונקציה, אשר הוקמו במרחבי הפארק. רבים מהם נבנו כהריסות, כלומר נבנו במכוון כדי שייראו כמו מבנה עתיק הרוס. התפישה שעמדה מאחורי בנייה זו הייתה תפישה רומנטית, כרוח האדריכלית השולטת בבריטניה הוויקטוריאנית שבמסגרתה גם חודשה הבנייה הגותית.

דוגמאות
אוקראינה
 קן הסנונית ליד יאלטה בחצי האי קרים

אירלנד
 קונולי'ס פולי, סלבריג', אירלנד
 מגדל הפילפליה, גני פאוורסקורט, אירלנד

ארצות הברית
 טירת בלוודיר, סנטרל פארק ניו יורק
 מגדלי עזים

גרמניה
המבנים בגני ארמון שווצינגן, ביניהם מקדשים יוונים ורומאיים וכן מסגד יחיד בסוגו, שנבנו כולם באבן חול אדומה במאה ה-18.

הממלכה המאוחדת
 אנדרטת אשטון, לנקסטר
 מגדל בקפורד, סאמרסט
 מגדל ברודוויי, קוטסוולדס
 פאב בלק קאסטל, בריסטול
 אננס דאנמור, פאלקירק, סקוטלנד
 מבנה פולי של פלונדר, פרינגדון, אוקספורדשייר
 מנזר פונטהיל, וילטשייר
 הפגודה הגדולה בגני קיו, לונדון
 מגדל המלך אלפרד, סטורהד, וילטשייר
 אנדרטת פנשאו, פנשאו, סנדרלנד
 טירת סוורנדרוג, גבעת שוטרז, דרום מזרח לונדון

ישראל
 בחצר סרגיי בירושלים נמצאים שני מגדלונים מצועצעים המשמשים כשירותים ציבוריים.
 ביער בן שמן ישנה פגודה שנבנתה כמחווה דיפלומטית.

צרפת
 דזר דה רץ, שמבורסי ליד פריז, צרפת
 ה"פולים" של פארק דה לה וילט בפריז - סדרה של מבנים מודרניים שתוכננו על ידי האדריכל ברנרד טשומי. המבנים מפוזרים בפארק על בסיס גריד (רשת) מרובע שבכל נקודה נבנה מבנה אחר בצבע אדום אשר יחדיו יוצרים מרקם ייחודי לכל אורך הפארק המשתלב בתכנון הדה-קונסטרוקטיביסטי של המקום.

ראו גם
 נקרה
 גן אנגלי

קישורים חיצוניים

 נאמנות מבני פולי - ארגון לשימור ולימוד מבני פולי
 ההיסטוריה של מבני פולי באנגליה
 קטלוג מקיף של מבני פולי בממלכה המאוחדת
 תמונות של מבני פולי באתר Odd-stuff!
 מבני פולי ברחבי אירופה


*
קטגוריה:אדריכלות
קטגוריה:טיפוסי מבנים
קטגוריה:הומור